cyanic-selkie/wikianc huggingface dataset:
יורגן קלופ
בורוסיה דורטמונד
במאי 2008 מונה קלופ למאמן בורוסיה דורטמונד, כאשר החליף את תומאס דול, שעזב את המועדון עם כישלון העונה האחרונה, בה סיימה דורטמונד במקום ה-13. הופעת הבכורה של קלופ כמאמן דורטמונד במשחק רשמי הגיעה ב-9 באוגוסט, בניצחון החוץ 1–3 על רוט-וייס אסן, במסגרת הגביע הגרמני. בעונתו הראשונה סיים עם דורטמונד במקום ה-6, בעונה לאחר מכן במקום ה-5. בעונות 2010/2011 ו-2011/2012 הוביל קלופ את דורטמונד לזכייה בבונדסליגה.
בעונת 2012/2013 לא שחזרה דורטמונד את הישגיה בבונדסליגה מהעונות הקודמות, כאשר התעקש קלופ להתמקד בעיקר בליגת האלופות, לאחר כישלון העונה הקודמת במפעל. בעונה זו הוגרלה דורטמונד בבית עם מנצ'סטר סיטי, ריאל מדריד ואייאקס אמסטרדם, במה שכונה כ"בית המוות". אולם, עם יכולת מרשימה, לא הפסיד קלופ משחק אחד בשלב הבתים, ורשם 4 ניצחונות. דורטמונד המשיכה כל הדרך לגמר, כאשר פגשה את ריאל מדריד, בפעם השנייה, בחצי הגמר. בצמד מפגשים זה, מול המאמן ז'וזה מוריניו רשם קלופ ניצחון 1–4 במשחק הראשון, והפסד 0–2 במשחק השני, דבר שהביא להעפלה של דורטמונד לגמר ליגת האלופות. דורטמונד הפסידה בגמר 1–2 לבאיירן מינכן, כאשר אריין רובן כבש שער ניצחון בדקה ה-89. באותה עונה הפסידה דורטמונד בסופר קאפ הגרמני, והודחה מהגביע הגרמני בשמינית הגמר.
בראשית עונת 2013/2014 האריך קלופ את חוזהו בדורטמונד עד יוני 2018. קלופ קיבל קנס של עשרת אלפים אירו ב-17 במרץ 2014, לאחר שהורחק במשחק מול בורוסיה מנשנגלדבך, עקב אלימות מילולית נגד שופט המשחק. יו"ר בורוסיה דורטמונד, היינץ יואכים ואצקה, טען: "אני תומך ביורגן קלופ ב-100 אחוז במקרה זה", מכיוון שלא ראה סיבה לקנס ודחה את הטענות על אלימות מילולית. דורטמונד סיימה בעונה זו במקום השני בליגה, זכתה בסופר קאפ הגרמני, והודחה ברבע גמר ליגת האלופות, על ידי הזוכה באותה העונה, ריאל מדריד.
את עונת 2014/2015 פתח קלופ בזכייה בסופר קאפ הגרמני. לאחר פתיחת עונה מאכזבת, הודיע קלופ באפריל 2015 על עזיבתו את דורטמונד בסיום העונה. קלופ טען: "זה לא שאני עייף, אין לי חוזה עם קבוצה אחרת, אך איני מתכנן לקחת שנת שבתון". משחקו האחרון בדורטמונד היה גמר הגביע הגרמני 2015, בו הפסידה דורטמונד 1–3 לוולפסבורג. דורטמונד סיימה במקום ה-7 בליגה באותה עונה, והודחה בשלב שמינית הגמר מליגת האלופות, על ידי יובנטוס. ב-7 שנותיו בדורטמונד, רשם קלופ 179 ניצונות, 69 משחקי תיקו ו-70 הפסדים.
ליברפול
ב-8 באוקטובר 2015 חתם קלופ על חוזה ל-3 שנים כמאמן ליברפול, והחליף את ברנדן רוג'רס המפוטר. במסיבת העיתונאים הראשונה שלו כמאמן ליברפול תיאר עצמו קלופ כ"הנורמלי", בתור פארודיה להצהרתו של ז'וזה מוריניו על עצמו - "המיוחד", בעת הצגתו כמאמן צ'לסי ב-2004. משחקו הראשון עם ליברפול היה ב-17 באוקטובר מול טוטנהאם הוטספר, והסתיים ללא שערים. ב-28 באוקטובר השיג קלופ את ניצחונו הראשון כמאמן ליברפול, מול בורנמות', במסגרת גביע הליגה. 3 ימים לאחר מכן ניצח קלופ לראשונה בפרמייר ליג, 1-3 על צ'לסי.
ב-6 בפברואר 2016 פספס קלופ משחק פרמייר ליג עקב אפנדקטומיה, לאחר שסבל מדלקת התוספתן. ב-28 בפברואר הפסידה ליברפול בגמר גביע הליגה, שנערך באצטדיון ומבלי, למנצ'סטר סיטי, לאחר דו-קרב בעיטות עונשין. ב-17 במרץ עלה קלופ עם ליברפול לרבע גמר הליגה האירופית, לאחר שגבר 1–3 על מנצ'סטר יונייטד בסיכום שני המשחקים. ב-14 באפריל עלה קלופ לחצי הגמר, לאחר שניצח 3–4 את קבוצתו הקודמת, בורוסיה דורטמונד. בחצי הגמר ניצחה ליברפול את ויאריאל ועלתה לגמר אירופי ראשון מאז 2007. במשחק הגמר הפסידה ליברפול 1–3 לסביליה, כאשר לזכות ליברפול כבש דניאל סטארידג'.
ב-8 ביולי 2016 חתמו קלופ וצוות עוזריו על הארכת חוזה ל-6 שנים. בסיום עונת 2016/2017 סיימה ליברפול במקום ה-4, והעפילה לליגת האלופות, לאחר ניצחון הבית 0–3 על מידלסברו.
ב-14 באוגוסט 2019 זכה עם ליברפול בסופר קאפ האירופי לאחר ניצחון על צ'לסי. קלופ הוא המאמן הגרמני הראשון שזכה בתואר זה. ב-21 בדצמבר הוא זכה בגביע העולם למועדונים עם ליברפול לאחר ניצחון 0–1 בהארכה מול פלמנגו, זו הפעם הראשונה שהמועדון זוכה בתואר.
את עונת 2019/2020 פתחה ליברפול עם 6 ניצחוות רצופים מה שהעניק לקלופ את תואר מאמן החודש בפעם הרביעית בפריימרליג. באוקטובר הוכרז כי קלופ נבחר למאמן חודש ספטמבר וזכה בפרס בחודש השני ברציפות. גם בחודשים נובמבר וינואר זכה בתואר -החמישי שלו עד כה בעונה זו- ושבר את שיא הזכיות של מאמן בתואר לעונה אחת.
קלים (סדרת טלוויזיה)
קלים (ברוסית: Клим) היא סדרת טלוויזיה רוסית מסוגת דרמת הפשע פסיכולוגית בכיכובו של קונסטנטין לאברוננקו בתפקיד הראשי כקצין הבילוש קלים, שעובד בסנקט פטרבורג, רוסיה. הסדרה מהווה לעיבוד מחודש של סדרת הטלוויזיה מבית BBC לותר.
יורגן קלופ
ליברפול
ב-30 בנובמבר, לאחר ניצחון 1–2 על ברייטון אנד הוב אלביון קלופ השווה שיא מועדון כאשר לא הפסיד עם הקבוצה 31 משחקים ברציפות.
קלים (סדרת טלוויזיה)
הסדרה הופקה על ידי מרכז ההפקות Sreda עבור הערוץ הראשון ברוסיה. הצילומים נערכו במוסקבה באוגוסט 2014, הפרק הראשון שודר בינואר 2016.
יורגן קלופ
ליברפול
בדצמבר 2019 הוארך תקופת חוזהו במועדון עד 2024.
קלים (סדרת טלוויזיה)
עלילה
קלים הוא בלש העובד ביחידה לפשעים חמורים במשטרת סנקט פטרבורג. הוא קצין משטרה מסור, אך אובססיבי, אחוז דיבוק ולפעמים מסוכן ואלים מאוד.
יורגן קלופ
ליברפול
ב-24 בפברואר 2020 ניצחה ליברפול 2–3 את וסטהאם יונייטד ובכך שברה קבוצתו של קלופ שיא בכדורגל האנגלי של 18 ניצחונות רצופים ו-21 ניצחונות בית רצופים. (השיא הקודם היה גם הוא של ליברפול ב-1972)
קלים (סדרת טלוויזיה)
עלילה
עם זאת, הוא שילם מחיר כבד על מסירותו; הוא מעולם לא הצליח למנוע מעצמו את המשיכה לאופל ולחשכת הפשעים שאיתם הוא מתעסק. עבורו, העבודה תמיד באה קודם. מסירותו היא קללה ולא ברכה, הן עבורו והן עבור הקרובים אליו.
יורגן קלופ
ליברפול
ב־25 ביוני 2020 זכתה ליברפול באליפות, לאחר שמנצ'סטר סיטי הפסידה לצ'לסי בתוצאה 1–2. זו האליפות הראשונה של ליברפול מזה 30 שנה, וגם הזכייה המהירה ביותר של קבוצה אנגלית באליפות אנגליה - אחרי 31 מחזורים בלבד. קלופ הוא המאמן הגרמני הראשון שזוכה בתואר. בתום העונה זכה גם בתואר מאמן העונה בפרמייר ליג. גם כאן, קלופ הוא הגרמני הראשון לזכות בתואר.
במחזור הרביעי של עונת 2020/2021 הובסה ליברפול של קלופ 2–7 על ידי אסטון וילה, הייתה זו התבוסה הגדולה ביותר של קלופ כמאמן, והפעם הראשונה שאלופה מכהנת סופגת שבעה שערים מאז 1953. בין החודשים אפריל 2017 לינואר 2021 לא הפסידה הקבוצה משחק ליגה ביתי במסגרת הפרמייר ליג, במשך 68 משחקים, ב-21 בינואר 2021 נכנעה הקבוצה 1-0 לברנלי ובכך נשבר הרצף. כמו כן, לאחר הפסד זה נשבר שיא של 21 שנה כאשר הקבוצה לא כבשה שער ליגה במשך ארבעה משחקים רצופים.
ב-28 באפריל 2022 האריך את חוזהו במועדון עד 2026.
ב-27 בפברואר 2022 זכתה ליברפול בגביע הפוטבול ליג לראשונה מאז עונת 2011/2012 לאחר ניצחון על צ'לסי בדו-קרב פנדלים 10–11 לאחר תוצאת 0-0 בתום 120 דקות. בחודש מאי שוב גברה על צ'לסי בדו-קרב פנדלים, הפעם בגמר הגביע הליגה וזכתה בפעם השמינית בתואר ובפעם הראשונה מאז עונת 2005/2006. עוד באותה העונה הגיעה ליברפול למחזור האחרון בליגה כשהיא בפיגור נקודה אחת ממנצ'סטר סיטי והייתה זקוקה לאיבוד נקודות של סיטי ולנצח את משחקה מול וולברההמפטון וונדרס, אולם שלושה שערים של סיטי ברבע שעה האחרונה העניקו לה את האליפות וליברפול הסתפקה במקום השני חרף ניצחון 1-3. בסיום אותה העונה זכה קלופ בפעם השנייה בתואר מאמן העונה בפרמייר ליג.
בליגת האלופות באותה העונה בליגת האלופות הוגרלה ליברפול בשלב הבתים יחד עם אתלטיקו מדריד, מילאן ופורטו. ליברפול ניצחה את כל ששת המשחקים בשלב המוקדם והייתה לקבוצה האנגלית הראשונה שמנצחת את כל שישה המשחקים בשלב הבתים. בהמשך גברה ליברפול על אינטר מילאנו, בנפיקה ליסבון וויאריאל, והעפילה לגמר שלישי ב-4 שנים תחת קלופ. במשחק הגמר שהתקיים באצטדיון סטאד דה פראנס בפריז, נכנעה ליברפול לריאל מדריד בתוצאה 1-0.
במחזור השלישי של עונת 2022/2023, ב-27 באוגוסט 2022 רשמה ליברפול את הניצחון הגדול בתולדותיה בפרמייר ליג, כשגברה 9-0 על בורנמות'. ב-5 במרץ 2023 רשמה הקבוצה תחת קלופ ניצחון 7-0 על יריבתה המרה מנצ'סטר יונייטד. הייתה זו השביעייה הראשונה של ליברפול נגד יונייטד מאז מרץ 1908, והשלישית בסך הכל בהיסטוריית המפגשים בין הקבוצות. עם זאת הקבוצה סיימה את העונה במקום החמישי בלבד, ללא כרטיס לליגת האלופות.
קריירה תקשורתית
קלופ הופיע בסרטים הדוקומנטריים '!Trainer' בשנת 2013, ו-'Und vorne hilft der liebe Gott' בשנת 2016.
מדיה וחסות
קלופ שימש כפרזנטור והשתתף בפרסומות לפומה, אופל ולקואופרטיב הבנקים הגרמני "BVR". על פי עיתונים כלכליים בגרמניה, תפקודו של קלופ כפרזנטור של אופל צמצם את הקשיים של החברה והביא לעלייה במכירותיה.
קלופ הוא שגריר של הקמפיין הגרמני נגד גזענות "Respekt! Kein Platz für Rassismus" (כבוד! אין מקום לגזענות).
חייו האישיים
קלופ נשוי בשנית. לו ולאשתו הראשונה, סבינה ילד משותף, מארק, יליד 1988. מארק שיחק במספר קבוצות, בין היתר בקבוצת המילואים של בורוסיה דורטמונד. ב-5 בדצמבר 2005 נשא קלופ את אולה סנדרוק, עובדת סוציאלית, אותה הכיר בפאב במהלך אירועי אוקטוברפסט באותה שנה. יש לה בן, דניס, מנישואיה הקודמים.
ב-1995 סיים קלופ בהצלחה את לימודי מדעי הספורט וקיבל דיפלומה באוניברסיטת גתה בפרנקפורט. תזת המחקר שלו הייתה הליכה תחרותית.
קלופ נוצרי פרוטסטנטי באמונתו, ומרבה להתייחס לאמונתו בפומבי. בראיון תקשורתי התייחס קלופ לחשיבות של ישו בחייו.
בריאיון לעיתון הגארדיאן באפריל 2018 הביע קלופ את התנגדותו לפרישת הממלכה המאוחדת מהאיחוד האירופי.
סטטיסטיקות אימון
נכון ל-19 באוגוסט 2023
דורותי גייל
תיאור
דורותי ידועה במיוחד במראה האייקוני שלה הכולל שמלה משובצת בצבעים כחול ולבן בעוד ששערה מסודר בצמות.
זרזיר (יישוב)
זַרְזִיר (בערבית: زرزير, לעיתים נקרא בית זרזיר) היא מועצה מקומית במחוז הצפון בישראל. זרזיר הוכרזה כמועצה מקומית בשנת 1996. אוכלוסיית היישוב מורכבת מבני חמישה שבטים בדואים.
שבט מזאריב
שבט זה הוא הגדול מבין שבטי זרזיר, הוא מונה כ-2,700 תושבים. הוא נקרא מזאריב על שם האזור הגאוגרפי הנמצא בו, ואדיות בצורה של מרזבים (מרזב: בערבית מזראב, רבים: מזאריב). רוב בני השבט עוסקים בתחום הביטחון (בצה"ל ובמשטרת ישראל ושירות ביטחון כללי). בראשית שנותיו של צה"ל הצטרפו בני השבט כגששים ליחידות העילית הבולטות ביניהן היו אגוז וסיירת שקד שלימים פיקד עליה עמוס ירקוני (עבד אל מג'יד מזאריב) שהיה לקצין הבדואי הראשון בצה"ל. בני השבט עוסקים בתחומים נוספים כגון: בחקלאות הכוללת בעיקר גדולים של צאן ובקר, ובתעשייה (בעיקר בתחום המַסגרות). שבט מזאריב מתחלק לארבע משפחות מרכזיות: חנאחנה (תת שבט של מטה השבטי: אל-נעים אשר שולטים כיום במדבריות סוריה וצפון ירדן), עבידאת ח'דור (בדואים מעיראק) וח'לאילה (שמוצאם מחברון, היא אל-ח'ליל). השבט מתנהל בצורה עצמאית ועם זיקה מינימלית ליישוב זרזיר. לשבט יש בית ספר יסודי, מסגד המנוהל באופן עצמאי, בית קברות עצמאי ואף ועד הנהגה פנימי אשר מובל על ידי מספר מצומצם של מכובדי השבט. שבט זה כמו שאר השבטים מאופיין בדיאלקטיקת הלהג השונה משבטים אחרים, ובוודאי שונה גם מכפרים פלאחיים שבאזור. זה מתבסס בעיקר על התרבות הייחודית שפיתחו לעצמם בני שבט זה.
שבט גריפאת
מונה 2,500 נפשות. בני השבט משויכים לאב אחד, כל בני השבט קרובי משפחה ובעלי יחוס משפחתי מדויק וברור בשונה משבטים אחרים. בני השבט מתגוררים במקום אחד ואחוז האקדמאים מביניהם גבוה יחסית לשבטים האחרים. בני השבט מלוכדים, מגובשים, וקנאים למסורתם. ראש המועצה המקומית משנת 2013 הוא עאטף גריפאת, בן לגרעין המייסד של היישוב זרזיר משבט גריפאת. השבט מתנהל פנימית לפי חוקי השבטים הבדואים. חיצונית, בני השבט מנהלים את העניינים יחד עם ראש המועצה לפי חוקי המדינה. רבים מבני השבט משרתים בכוחות הביטחון ובמערכת החינוך וחלק גדול עוסקים בגידולי צאן וסחר בבעלי חיים, במשלח יד פרטיים, ושכירים בענף החקלאות.
חלק מבני השבט מתעסקים בגידול סוסים ובמרוצי סוסים, ואף מדי שנה בקיץ נערך מרוץ סוסים בשם השבט בשדות עמק יזרעאל. היסטורית, מוצא השבט בחצי האי ערב מבחריין מאזור שנקרא גריפא. השבט נדד לאזור לפני כ-400 שנה אחרי מרעה והתיישב בעמק יזרעאל. בזמן התקופה העות'מאנית בארץ ישראל לא הסתדרו בני השבט עם השלטון הטורקי. הם נרדפו על ידי הטורקים ואף נטבחו על ידם באזור הכרמל, באזור שנקרא מדבח אלערב ומאוחר יותר בשנת 1895 נרדפו בשנית על ידי הטורקים. בשלב מסוים התפזרו בעמק יזרעאל ואזור טבעון וחדלו לחיות כשבט עד שנת 1958, אז חזרו לחיות ביחד במיקומם הנוכחי בבית זרזיר. הם שומרים על צביון שבטי עד היום.
שבט אלהייב אבו סיאח
השבט קשר את גורלו בגורל העם היהודי עוד מימי המנדט הבריטי, ברית שנוסדה על ידי שייח' השבט חוסיין אל-הייב, "אבו יוסף", מכפר בית זרזיר שבגליל התחתון ומפקד הפלמ"ח יגאל אלון, שפעל לצרף לפלמ"ח פלוגה של 70 בדואים שכונתה "פל-הייב". חוסיין אלהייב, היה גם הבדואי הראשון בישראל שקיבל דרגת אלוף-משנה, הדרגה הגבוהה ביותר שקיבל בדואי (לאחריו קיבלו שני בני הכפר זרזיר דרגה זו), וזאת לאור שירותו ביחידת הגששים בצה"ל, יחידה שהיה עבורה האב והמייסד. רבים מבני שבט אלהייב נהרגו עוד לפני קום המדינה וכן במערכות ישראל. מייסד ומקים המועצה המקומית בזרזיר בשנת 1996 הוא סגן-אלוף חסן הייב שכיהן עד שנת 2013 ברציפות כיו"ר המועצה המקומית בכפר וכיו"ר הפורום הבדואי בארץ. השבט נחשב לשבט הגדול מבין השבטים הבדואים בצפון הארץ (זרזיר, טובא, עיילבון, ערב ואלהייב) ואף נחשב לאחד מחמשת השבטים הבדואים הגדולים בעולם בעל מורשת היסטורית.
שבט ג'ואמיס
שבט ג'ואמיס מונה כ-1,200 נפשות שכולם קרובי משפחה. בני השבט עוסקים בתחום הביטחון (בצה"ל ובמשטרת ישראל), בחקלאות ובתעשייה בעיקר בתחום המסגרות. לשבט יש בית ספר יסודי עצמאי, מסגד, בית קברות, וועד הנהגה פנימי אשר מובל על ידי מספר מצומצם של מכובדי השבט.
סברינה יונסקו
סברינה איליין יונסקו (באנגלית: Sabrina Elaine Ionescu; נולדה ב-6 בדצמבר 1997) היא כדורסלנית אמריקאית המשחקת בעמדת הרכזת בניו יורק ליברטי מליגת ה-WNBA. היא שיאנית תחרות השלשות (37 מתוך 40) יותר מכל שחקן או שחקנית אחרת בתולדות התחרות. היא שיאנית כל הזמנים של ה-NCAA בטריפל דאבלים, שיאנית כל הזמנים של אזור Pac-12 באסיסטים והכדורסלנית היחידה בחטיבה I של ה-NCAA שרשמה 2,000 נקודות, 1,000 אסיסטים ו-1,000 ריבאונדים בקריירה.
ילדותה
יונסקו נולדה בוולנאט קריק, קליפורניה, להורים רומנים-אמריקאים. אביה, דן יונסקו, נמלט מרומניה הקומוניסטית בסביבות מהפכת 1989, וביקש מקלט מדיני בארצות הברית. סברינה הייתה כבת שלוש כששיחקה לראשונה כדורסל. יש לה אח תאום, אדוארד ("אדי"), שנולד 18 דקות אחריה.
קריירה בתיכון
יונסקו למדה ושיחקה כדורסל בתיכון מירמונטה באורינדה, קליפורניה.
בתור ב-2012/13, היא עלתה בחמישייה הפותחת ב-14 מתוך 29 משחקים והעמידה ממוצעים של 13.8 נקודות, 3.9 אסיסטים ו-3.9 חטיפות למשחק ועזרה לקבוצתה להגיע למאזן 27–3 ולסיים כסגנית אלופת צפון קליפורניה.
כ בעונת 2013/14, יונסקו עזרה לקבוצתה להגיע למאזן 30–2.
במהלך שנת הג'וניור שלה (השנה השלישית), יונסקו העמידה ממוצעים של 18.7 נקודות, 7.7 ריבאונדים, 4.2 אסיסטים ו-4.7 חטיפות למשחק, ועזרה לתיכון מירמונטה להגיע למאזן 30–2 ולחצי גמר הליגה הפתוחה של ה-CIF.
בשנת הסיניור שלה, האחרונה, היא הובילה את מירמונטה לגמר הליגה הפתוחה של ה-CIF לאחר שהעמידה ממוצעים של 25.3 נקודות, 8.8 אסיסטים, 7.6 ריבאונדים, 4.5 חטיפות ו-1.3 חסימות למשחק. היא רשמה טריפל דאבל בהפסד בגמר לתיכון צ'מינאדה עם 24 נקודות, 10 אסיסטים ו-10 ריבאונדים, כולל קליעה ממחצית המגרש בסיום המחצית. יונסקו הכרה ארצית כשחקנית השנה בכדורסל הבנות של USA Today, שחקנית השנה של Max Prep, שחקנית השנה במדינה של Cal-Hi Sports ושחקנית השנה במדינה של Gatorade. יונסקו נבחרה למשחק מקדונלד'ס אול-אמריקן 2016, והוכתרה כ-MVP לאחר שקלעה שיא אול-אמריקן של 25 נקודות, כולל שבע שלשות, והוסיפה 10 ריבאונדים.
יונסקו עזבה את מירמונטה עם מאזן ניצחונות-הפסדים בקריירה של 119–9 ושיא בית ספר של 2,606 נקודות. היא גם המובילה בכל הזמנים באסיסטים (769), חטיפות (549) וטריפל דאבל (21) של התיכון. בנוסף לשיאי הקריירה, יונסקו גם סיימה כמלכת הסלים של קבוצתה בשלוש עונות מתוך ארבע: 598 (2013–14), 760 (2014–15) ו-834 (2015–16). יונסקו גם החזיקה בשיא הנקודות למשחק בודד, 43 נקודות מול פיינווד.
קריירת מכללות
לאחר שסיימה את התיכון, התחייבה יונסקו לאוניברסיטת אורגון ושיחקה את כל ארבע שנות המכללה שלה בדאקס, קבוצת הכדורסל של האוניברסיטה.
עונת ג'וניור
ב-6 בנובמבר 2018, יונסקו רשמה את הטריפל דאבל ה-11 שלה בניצחון על אלסקה-פיירבנקס. 12 ימים לאחר מכן, היא השוותה את שיא הטריפל דאבלים של ה-NCAA, עם הטריפל דאבל ה-12 שלה בניצחון על באפלו. ב-20 בדצמבר 2018, יונסקו רשמה את הטריפל דאבל ה-13 שלה במשחק מול חיל האוויר ושברה את שיא הטריפל דאבל של NCAA בכדורסל גברים ונשים כאחד. מאוחר יותר היא נבחרה לשחקנית השבוע של ESPNW. מאז אותו משחק ב-20 בדצמבר 2018, יונסקו הוסיפה עוד חמישה טריפל דאבלים והגיעה לשמונה בעונה זו, ושברה את שיא האסיסטים של כדורסל הנשים באורגון (שהיה 608 אסיסטים) נגד USC. בטורניר אליפות המכללות 2019, יונסקו הובילה את הדאקס להופעת הפיינל פור הראשונה שלהן לאחר ניצחון 88–84 על מיסיסיפי סטייט. יונסקו סיימה את המשחק עם 31 נקודות, שמונה אסיסטים, שבעה ריבאונדים וחטיפה. בפיינל פור טורניר ה-NCAA הפסידו הדאקס לאלופה בסופו של דבר ביילור 72–67. יונסקו זכתה כמעט בכל פרסי השחקן הלאומי של השנה האפשריים, כולל פרס ג'ון ר. וודן, שחקנית השנה בכדורסל המכללות של Associated Press, שחקנית השנה הלאומית של USBWA, פרס נייסמית' שחקנית השנה במכללות, פרס ESPY לספורטאית המובילה במכללות ושחקנית השנה הלאומית של ESPN.com.
אף על פי ששיחקה רק שלוש עונות, יונסקו הייתה כשירה להיבחר בדראפט ה-WNBA של 2019 בזכות גילה. בנוסף, היא קיבלה את התואר הראשון שלה ביוני. עם זאת, מתוך אמונה שיש לה "עניינים לא גמורים" באורגון, היא בחרה לחזור לעונת הסיניור שלה. הכרזה זו הגיעה זמן קצר לאחר שיונסקו קיבלה מקום בתוכנית חדשה לתואר שני בבית הספר לעיתונות ותקשורת של אוניברסיטת אורגון.
עונת סיניור
במשחק השני של עונת הסיניור שלה ב-13 בנובמבר 2019, יונסקו חצתה את רף 2,000 הנקודות ו-800 האסיסטים בקריירת המכללות שלה בניצחון 109–52 על יוטה סטייט. בניצחון על סטנפורד המדורגת שלישית (87–55), יונסקו קלעה שיא קריירה של 37 נקודות יחד עם 11 ריבאונדים ו-7 אסיסטים, ושברה את שיא הנקודות בקריירה של אליסון לאנג באורגון של 2,252 נקודות. במשחק ה"דרבי" נגד אורגון סטייט ב-24 בינואר 2020, יונסקו רשמה 24 נקודות, 9 אסיסטים ו-4 ריבאונדים ושברה את שיא ה-Pac-12 של כוכב אורגון וה-NBA, גארי פייטון, של 938 אסיסטים בקריירה. פייטון בירך את יונסקו באופן אישי על ההישג. ב-14 בפברואר 2020, יונסקו רשמה את האסיסט ה-1,000 שלה בקריירה במשחק מול המדורגת שביעית UCLA והצטרפה לקורטני ונדרסלוט כשחקנית היחידה בהיסטוריה של כדורסל גברים ונשים ב-NCAA עם לפחות 2,000 נקודות ו-1,000 אסיסטים. עשרה ימים לאחר מכן, בניצחון 74–66 של הדאקס בסטנפורד המדורגת 4, היא הפכה לשחקנית ה-NCAA הראשונה אי פעם עם 2,000 נקודות, 1,000 אסיסטים ו-1,000 ריבאונדים בקריירה. יונסקו גם רשמה את הטריפל דאבל השמיני שלה בעונה זו, והשוותה את השיא שלה מהעונה שעברה. מוקדם יותר באותו יום, היא נאמה בטקס האזכרה של קובי בראיינט, שהפך לחבר אישי קרוב שלה בשנתיים הקודמות.
ב-14 באפריל 2020, יונסקו נבחרה לזוכה בפרס הונדה כשחקנית הכדורסל הטובה ביותר בארצת הברית. יונסקו גם זכתה בפרס נייסמית' לשחקנית השנה בפעם השנייה ברציפות, גביע וייד, פרס שחקנית השנה של Associated Press ופרס שחקנית השנה לנשים של USBWA.
ניו יורק ליברטי (2020-הווה)
ב-1 באוגוסט 2020, יונסקו נפצעה בקרסול השמאלי שלה ברבע השני מול אטלנטה דרים. היא אובחנה למחרת עם נקע בדרגה 3, ולא שיחקה שוב למשך שארית העונה המקצועית הראשונה שלה.
בעונה הבאה, ב-18 במאי 2021, רשמה יונסקו את הטריפל דאבל המקצועני הראשון שלה: 26 נקודות, 12 אסיסטים ו-10 ריבאונדים, והפכה לשחקנית הצעירה ביותר בתולדות ה-WNBA שרשמה טריפל דאבל. זה היה גם הטריפל דאבל הראשון של שחקנית ליברטי אי פעם, והעשירי בלבד בתולדות הליגה.
ב-6 ביולי 2022, יונסקו רשמה את הטריפל דאבל הראשון בתולדות הליגה עם מעל 30 נקודות, כשרשמה שורה סטטיסטית של 31 נקודות, 13 ריבאונדים ו-10 אסיסטים.
במסגרת משחק האולסטאר של ה-WNBA שנערך בלאס וגאס ב-14 ביולי 2023 היא ניצחה בתחרות השלשות ועשתה זאת בשיא חדש של 37 נקודות מתוך 40 ובתוצאה טובה יותר מכל שחקן או שחקנית אחרת בתולדות התחרות (שיא לגברים שייך לסטף קרי ועומד על 31 מתוך 40 נקודות). את השיא היא התחילה עם החטאה, שאחריה הגיעו 20 קליעות רצופות, החטאה אחת וחמש קליעות רצופות נוספות.
קריירה בנבחרת הלאומית
בסוף אפריל 2018, יונסקו וחברותיה לקבוצה באורגון, ארין בולי, אוטיונה גילדון ורותי הבארד, נכנסו לטורניר אליפות ארצות הברית בכדורסל נשים 3x3 במרכז האימונים האולימפי של ארצות הברית בקולורדו ספרינגס, קולורדו. יונסקו הובילה את קבוצתה לזכייה בטורניר ללא הפסד ואף נבחרה ל-MVP שלו. יונסקו וחברותיה באורגון נשלחו כנבחרת ארצות הברית לגביע העולם בכדורסל 3x3 ביוני 2018 בפיליפינים. הן היו הנבחרת הצעירה ביותר בטורניר, אבל סיימו את שלב הבתים ללא הפסד. יונסקו וחברותיה הודחו ברבע הגמר על ידי האלופה בסופו של דבר, איטליה.
דיאזפאם
דיאזפאם הוא סם מרגיע ממשפחת הבנזודיאזפינים, המותר תחת פיקוח וחייב במרשם רופא. בין תכונותיו - נוגד חרדה, נוגד פרכוסים, מרגיע, ומרפה שרירים. במינונים גבוהים או בטיפולים ממושכים הדיאזפאם עשוי להיות ממכר. הדיאזפאם הוא הנפוץ במשפחת הבנזודיאזפינים, ומשמש לטיפול במצבים בריאותיים רבים. הוא משווק בשמות מסחריים כגון דיאז® ואסיוָל®. בעבר שווק בשם ואליום®.
היסטוריה
דיאזפאם היה השני במשפחת הבנזודיאזפינים אשר הומצא על ידי לאו סטרנבאך, והוא אושר לשימוש בשנת 1963. דיאזפאם חזק פי חמישה מקודמו, הכלורדיאזפוקסיד, ובמהרה עקף אותו במכירות. לאחר הצלחתו הראשונית, חברות פרמקולוגיות אחרות החלו להוציא נגזרות נוספים ממשפחת הבנזודיאזפינים.
משפחת הבנזודיאזפינים נעשתה פופולרית אצל אנשי המקצוע כשיפור לעומת קבוצת הברביטורטים שהיו בעלי חלון תרפויטי צר ועקב כך מסוכנים לשימוש (גרמו למספר רב של מקרי מוות כתוצאה מנטילת יתר). לבנזודיאזפינים חלון תרפויטי רחב בכמה סדרי גודל ולכן הם הרבה פחות מסוכנים ומוות ממנת יתר של דיאזפאם הוא נדיר מאוד, אלא במקרים בהם הוא משולב עם כמויות גדולות של חומרים אחרים בעלי השפעה מדכאת על מערכת העצבים המרכזית (כגון אלכוהול או תרופות הרגעה אחרות).
הדיאזפאם היה לתרופה הנמכרת ביותר בארצות הברית בין השנים 1969 ל-1982, עם שיא מכירות ב-1978 של 2.3 מיליארד כדורים.
פרמקולוגיה
בניסויים על בעלי חיים, נראה כי דיאזפאם פועל על חלקים מן המערכת הלימבית, התלמוס וההיפותלמוס, ומביא לאפקט נוגד חרדה. השפעותיו נובעות מהגברה של פעילות הGABA. דיאזפאם מתחבר אל אתרים מיוחדים לבנזודיאזפינים הקיימים על תת-יחידות של רצפטורי GABAA, השונים מאוד מאלה אליהם מתחברים מולקולות GABA פנימיות.
סבילות להשפעה המרגיעה של הדיאזפאם יכולה להתפתח אצל האדם, בתוך ימים ספורים ועד שבועיים של שימוש רציף. עם זאת, אין חשש להתפתחות סבילות כאשר הוא נרשם בצורה ממוקדת ומוגבלת.
פרמקוקינטיקה
הדיאזפאם מומס במהרה בליפידים, והוא מתפזר ברחבי הגוף לאחר הנטילה. הוא חוצה בקלות רבה את מחסום הדם-מוח ואת השליה, והוא מופרש דרך חלב השד. לאחר הספיגה, הדיאזפאם מחולק מחדש אל רקמות השרירים והשומן. מינון יום-יומי של הדיאזפאם בונה במהירות את ריכוזו בגוף (בעיקר ברקמות השומן), אשר יעקוף בהרבה את המינון היומי המקורי.
הדיאזפאם בעל זמן מחצית חיים דו-פאזי של 1–2 ו-2–5 ימים. הוא עובר חילוף חומרים בכבד בעזרת מערכת האנזימים ציטוכרום P450. הוא בעל מספר מטבוליטים פעילים פרמקולוגית, כאשר המטבוליט הפעיל הראשי שלו הוא הדסמתילדיאזפאם (המוכר גם כנורדזפם או נורדיאזפאם). בין המטבוליטים הפעילים האחרים תמזפאם ואוקסאזפאם. המטבוליטים מתחברים אל גלוקורוניד, ומשם מופרשים בעיקר בשתן. בגלל המטבוליטים הפעילים, ערכי הדיאזפאם בנסיוב בפני עצמם, לא מספיקים לחיזוי השפעותיו של הסם.
זמן מחצית החיים של הדיאזפאם עצמו נע בין 20–50 שעות, זמן מחצית החיים של מטבוליט הדסמתילדיאזפאם נע בין 30–200 שעות.
רובו של הסם עובר חילוף חומרים, ואך כמות זעירה של הדיאזפאם מופרשת ללא שינוי.
אצל האדם, שיעור היקשרותו של הדיאזפאם אל חלבונים הוא כ-98.5%.
דרכי מתן
ניתן ליטול את הדיאזפאם בצורות הבאות:
שימושים
משתמשים בדיאזפאם בעיקר לטיפול בחרדה, נדודי שינה, ובסימפטומים חמורים של נסיגה מאלכוהול או מסמים אופיאטיים. כמו כן משתמשים בו להרגעה, הורדת החרדה או השכחה בהליכים רפואיים שונים (לדוגמה אנדוסקופיה).
שימוש נדיר בדיאזפאם הוא כתרופה עיקרית לטיפול בטווח ארוך באפילפסיה. היות שסבילות לאפקט נוגד העוויתות מתפתחת בדרך כלל תוך 6–12 חודשי טיפול, והוא הופך לחסר תועלת למטרה זו.
לדיאזפאם תחום שימוש רחב, והוא כולל:
תופעות לוואי
לדיאזפאם תופעות לוואי השכיחות למשפחת הבנזודיאזפינים. אלה כוללים:
תופעות לוואי פרדוקסליות נדירות כוללות: עצבנות, רגזנות, נדודי שינה, התכווצויות שרירים, ובמקרים קיצוניים אף זעם ואלימות. במקרים בהם מתבטאים תופעות לוואי אלו יש להפסיק מיד את הטיפול בדיאזפאם.
התוויית נגד
יש להימנע משימוש בדיאזפאם במצבים הבאים:
ענן משפך
ענן משפך הוא ענן דמוי משפך המאופיין בעמודת רוח סיבובית הנובעת מבסיסו, אך אינה נוגעת בקרקע (בדרך כלל מענן קומולונימבוס, בעיקר תא-על או קומולוס מגדלי). ענן משפך הוא מעין שלב בתהליך ההיווצרות של סופת הטורנדו אשר נעצר באמצע. כלומר, נוצרת רוח סיבובית, אולם, היא איננה מספיק עוצמתית כדי להתעבות ולהתרחב כדי שתוכל להגיע אל פני הקרקע. לעיתים, סופת טורנדו הרסנית עשויה להיראות כמו ענן משפך. תופעה זו מתרחשת כאשר האוויר הקרוב לקרקע יבש, ולכן חלקו התחתון של הטורנדו אינו מתאפיין בהתעבות נראית לעין. כשענן משפך נוגע בקרקע הוא משנה פניו לטורנדו. למעשה, רוב סופות הטורנדו מתחילות כענני משפך, עם זאת רוב ענני המשפך לא באים במגע עם הקרקע, אחרת תכיפות סופות הטורנדו בעולם הייתה גבוהה הרבה יותר.
ענני משפך קרי ליבה
השילוב בין אוויר קר יותר בטרופוספירה הנמוכה יחד עם אוויר הזורם בכיוונים שונים בטרופוספירה הבינונית גורם לרוטציה בציר מאוזן שכאשר מוטה אנכית על ידי תנאים אטמוספיריים נוצר ענן משפך.
המפלגה הדמוקרטית הערבית
המפלגה הדמוקרטית הערבית (בערבית: الحزب الديمقراطي العربي) הידועה בראשי תבות מד"ע, היא מפלגה שהוקמה בכנסת ה-11 על ידי ח"כ עבד אל-והאב דראושה אשר פרש ממפלגת העבודה, על רקע האינתיפאדה הראשונה.
היסטוריה
מד"ע קראה עם הקמתה להכרה ישראלית באש"ף, הקמת מדינה פלסטינית ושוויון לערביי ישראל.
מד"ע התמודדה ברשימה עצמאית בבחירות לכנסת ה-12 וזכתה במנדט אחד.
בכנסת ה-13 הגדילה מד"ע את כוחה ל-2 מנדטים, ותמכה בממשלה בראשות יצחק רבין. ואחרי חתימת הסכמי אוסלו, כאשר פרשה ש"ס מהממשלה, הרימו חברי הכנסת של מד"ע את ידם בעד הממשלה בכל הצעות האי-אמון שבהן יכלה ליפול.
בבחירות לכנסת ה-14 התמודדה ברשימה משותפת עם הרשימה הערבית המאוחדת וזכתה ב-2 מנדטים, מתוך 4 לרשימה המשותפת. לקראת הבחירות לכנסת ה-15 נטמעה המפלגה בתוך רע"ם.
בבחירות לרשויות המקומיות בשנת 2003 המפלגה התמודדה עם רע"מ ברוב הערים, מלבד כ-6 ערים, מתוכם נכנסה ל-4 מועצות עירייה, וזכתה ב-5 מנדטים בסך הכל.
בשלהי כהונת הכנסת השמונה עשרה ולקראת הבחירות לכנסת התשע עשרה פרש נציג המפלגה טלב א-סאנע מן הסיעה המשותפת רע"מ-תע"ל והקים את סיעת מד"ע מחדש, אולם בהמשך התרצה וחזר להתמודד לכנסת במסגרת המפלגה המאוחדת. ברשימה המשותפת של רע"ם-תע"ל-מד"ע בבחירות לכנסת התשע עשרה הוצב נציג מד"ע, א-סאנע, במקום החמישי. הרשימה קיבלה ארבעה מנדטים ולמד"ע לא נותר נציג בכנסת. לקראת הבחירות לכנסת העשרים ב-2015 בהן עלה אחוז החסימה מ-2% ל-3.25% הוקמה הרשימה המשותפת שכללה את המפלגות הערביות העיקריות, אך לא את מד"ע, וזו הקימה יחד עם המפלגה הלאומית הערבית את הרשימה הערבית כשבראש הרשימה הוצב א-סאנע. לקראת הבחירות לכנסת העשרים ואחת מד"ע הצטרפה לרשימה מאוחדת של תע"ל וחד"ש.
בבחירות לכנסת העשרים וארבע מד"ע נרשמה להתמודד תחת השם "מען (יחד) לעידן חדש" כשבראשה עומד עו"ד מוחמד דראושה, ראש תחום תכנון וחיים משותפים בגבעת חביבה, ואחיינו של מייסד המפלגה עבד אל-והאב דראושה. שבוע לפני הבחירות הודיעה על הסרת מועמדותה וחבירתה לרשימה המשותפת.
מיקל אויארסבאל
מיקל אויארסבאל אוגרטה (בספרדית: Mikel Oyarzabal Ugarte; נולד ב-21 באפריל 1997) הוא כדורגלן ספרדי, המשחק בעמדת הקשר בריאל סוסיאדד ובנבחרת ספרד.
קריירת מועדונים
מיקל נולד באייבר שבספרד, וכבר בילדותו שיחק במועדוני הילדים של אייבר. בשנת 2011, כאשר היה בן 14, חתם אויאסבאל במועדון הנוער של ריאל סוסיאדד. כאשר היה עוד בן עשרה, ערך את הופעתו הראשונה בריאל סוסיאדד ב', כאשר עלה כמחליף ב-15 בנובמבר 2014, במהלך משחק הליגה השנייה בספרד.
ב-20 בספטמבר 2015, כבש אויאסבאל את שערו הרשמי הראשון, כאשר כבש בניצחונה של ריאל סוסיאדד ב', במסגרת הליגה השנייה של ספרד. ב-25 באוקטובר אותה שנה, ערך את הופעת הלה ליגה הראשונה שלו כאשר עלה כמחליף בניצחונה של ריאל סוסיאדד, 4-0 את לבאנטה.
אויאסבאל כבש את שערו הראשון לזכות ריאל סוסיאדד ב--8 בפברואר 2016, בניצחון החוץ 0–5, של ריאל סוסיאדד על אספניול. שישה ימים לאחר מכן חתם על הארכת חוזה במועדון עד לשנת 2021. מיקל כבש צמד שערים נוסף כמה ימים מאוחר יותר בניצחונה של סוסיאדד על חטאפה 3-0.
ב-19 באוגוסט 2016, האריך פעם נוספת אויארסבאל את חוזהו, עד לשנת 2022. במהלך עונת המשחקים של 2016/2017, שיחק בכל המשחקים של ריאל סוסיאדד בלה ליגה ושיחק 38 משחקים בסך הכל ובכך עזר לקבוצתו לשוב לליגה האירופית לאחר שנתיים בהם לא שיחקה שם.
ב-19 באוקטובר 2017, ערך אויאסבאל את הופעת הבכורה שלו באירופה ובה גם כבש, במסגרת ניצחונה האדיר של סוסיאדד את ורדאר 0–6 במסגרת שלב הבתים של הליגה האירופית. קבוצתו הצליחה להעפיל לשלב 32 הגדולות, אך הודחה לבסוף על ידי רד בול זלצבורג כשאויארסבאל עצמו כבש שער עצמי אשר הוביל להפסדה של סוסיאדד 3–4 בסיכום שני המשחקים. בסוף אותה עונה כבש 12 שערי ליגה מה שהיווה את עונת השיא שלו בלה ליגה.
ב-5 באוקטובר 2018, כבש אויארסבאל לאחר בצורת ארוכה הנמשכה כ-5 חודשים. אויאסבאל עזר לקבוצתו לנצח 1–3 את אתלטיק בילבאו, בדרבי הבסקי. באותו חולון העברות ניסתה אתלטיק בילבאו להחתים את מיקל אך הוא סירב ואף חידש את החוזה במועדון עד לשנת 2024.
ב-4 במרץ 2020, כבש אויארסבאל שער בפנדל במהלך ניצחונה של סוסיאדד במשחק חצי גמר גביע המלך הספרדי 1-0 (3-1 בסיכום שני המשחקים) ובכך עזר לסוסיאדד להעפיל לגמר הגביע לאחר כ-32 שנה.
קריירה בינלאומית
במהלך תקופת הנעורים שלו, שיחק אויאסבל בנבחרות הנוער של נבחרת ספרד. ב-17 במאי 2015, בגיל 19 בלבד, נקרא אויאסבל, לראשונה לנבחרת הבוגרת למשחק הידידות מול נבחרת בוסניה והרצגובינה בכדורגל. שבועיים לאחר מכן ערך את הופעתו הראשונה בנבחרת כשעלה כמחליף בניצחונה של נבחרת ספרד 1–3, על נבחרת שווייץ.
אויאסבל כבש את שערו הראשון ב-10 ביוני 2019, במסגרת מוקדמות יורו 2020, במהלך ניצחונה של נבחרת ספרד על נבחרת שוודיה 3-0. במאי 2020 זומן לסגל הנבחרת למשחקי יורו 2020.
אויאסבל משחק לעיתים גם בנבחרת הבסקים, בה כבש את שערו הראשון ב-30 בדצמבר 2016.
בינלאומיים
נבחרת ספרד עד גיל 21
R-7 סמיורקה
R-7 סמיורקה (ברוסית: Р-7 Семёрка; קוד דיווח נאט"ו SS-6 Sapwood; בתוך ברית המועצות: 8K71) הוא שמו של הטיל הבליסטי הבין־יבשתי הראשון בעולם. הטיל שימש כבסיס למשגר הלוויינים סויוז.
הטיל היה בשירות הכוחות המזוינים של ברית המועצות החל משנת 1959 ועד ליציאתו משירות בשנת 1968, בזמן המלחמה הקרה.
פיתוח
עבודת הפיתוח החלה בשנת 1953 ב־OKB-1, עם דרישה לתכנון טיל דו־שלבי של 170 טון לטווח של 8,000 ק"מ עם יכולת נשיאה של ראש נפץ במשקל 300 ק"ג. לקראת סוף 1953 נערכו ניסויים קרקעיים ראשוניים, בעקבותיהם עבר הדגם הראשוני התאמות רבות ודגם סופי לא אושר עד מאי 1954. משנת 1954 העבודות רוכזו במשרד תכנון בראשות סרגיי קורוליוב ולצורכי פיתוח מערכת הבקרה הועסק צוות בראשות ניקולאי פיליוגין. הניסוי הראשון של הטיל החדש, בעל שם הקוד 8K71, התבצע ב־15 במאי 1957 מקוסמודרום בייקונור. שרפה באחד הטילים המחוברים הובילה להתרסקותו 400 ק"מ מהאתר. לאחר ניסוי כושל נוסף, בוצעה הטיסה המוצלחת הארוכה הראשונה של כ־6,000 ק"מ ב־21 באוגוסט. סוכנות הטלגרף הרוסית הודיעה על כך ב־26 באוגוסט. גרסה מותאמת של הטיל הכניסה את ספוטניק 1 למסלול ב־4 באוקטובר, ואת ספוטניק 2 ב־3 בנובמבר.
לאחר ניסויים ראשוניים אלו, התברר שנדרשים מספר שינויים וטיסות הניסוי לא הושלמו עד דצמבר 1959. תוצאתו של הפיתוח הנוסף הייתה ה־8K74, שבהשוואה ל־8K71 היה קל יותר, בעל מערכות ניווט טובות יותר, מנועים חזקים יותר ויכולת לשאת כמות גדולה יותר של דלק, כך שהטווח שלו גדל ל־12,000 ק"מ ומטען הנשיאה שלו גדל ל־5,370 ק"ג. ראש הנפץ נוסה בנובאיה זמליה באוקטובר 1957, ופעם נוספת ב־1958, ונשא מטען מוערך של 2.9 מגהטון TNT.
גרסאות ה־8K71 וה־8K74 יוצרו כ־R-7 ו־R-7A. הטילים נפרסו במלואם ב־1962 והוצאו משימוש ב־1968. אך הם עדיין שימשו לחקר החלל, שם עברו פיתוח נוסף לווסטוק ולווסחוד ולאחר מכן למשגרי סויוז.
תיאור
אורכו של ה־R-7 היה 34 מטר, קוטרו 3 מטרים ומשקלו 280 טון. הטיל היה דו־שלבי שהונע במנועים רקטיים של חמצן נוזלי וקרוסין והיה בעל יכולת לשאת את מטענו לטווח של כ־8,800 ק"מ עם דיוק של בסביבות 5,000 מטר. בעל יכולת לשאת ראש נפץ גרעיני אחד עם עוצמה שקולה ל-3 מגהטון TNT. השיגור ההתחלתי הואץ באמצעות 4 טילים שחוברו אליו, ושהיוו את השלב הראשוני עם מנוע תומך מרכזי שהניע הן את השלב הראשון והן את השלב השני. מערכת ההנחיה הייתה אינרציאלית עם בקרת רדיו של רקטות ורנייר קטנות להיגוי.
היסטוריה מבצעית
יחידת הטילים האסטרטגיים הראשונה הפכה למבצעית ב־9 בפברואר 1959 בפלסצק בצפון מערב רוסיה. ב־15 בדצמבר 1959 ניסתה היחידה לראשונה את הטיל שלה. טילי ה־R-7 נחשבו לכישלון כמערכות נשק. רק שישה אתרי שיגור בסה"כ הפכו למבצעיים, 4 בקוסמודרום פלסצק ושניים בקוסמודרום בייקונור שבקזחסטן. עלות המערכת הייתה גבוהה, בעיקר עקב הקושי בהרכבתה באתרי השיגור הגדולים שהיה הכרח למקמם באזורים מבודדים. בנקודת זמן מסוימת, כל אתר שיגור תוכנן לעלות כ־5% מתקציב ההגנה הסובייטי. מחירים גבוהים אלו לא היו יחידים במינם לדור הראשון של הטילים וארצות הברית חוותה בעיות דומות.
בסך הכול השירות הוגבל ללא יותר מ־10 טילים מחומשים גרעינית שפעלו באותו הזמן. כן שיגור אחד היה מבצעי בבייקונור ובין שישה לשמונה היו מבצעיים בפלסצק.
מלנומה אהובתי
מלנומה אהובתי היא מיני סדרה טלוויזיונית ששודרה בשנת 2005, שהפכה מאוחר יותר לסרט קולנוע.
צילומי הסדרה החלו במרץ 2005 והיא עלתה לשידור בנובמבר.
גיום די בלה
גיום די בלה (בצרפתית: Guillaume du Bellay; 1491 - 9 בינואר 1543), היסטוריון, איש צבא ודיפלומט צרפתי.
מלנומה אהובתי
לאחר הקרנתה בטלוויזיה, הפכה הסדרה גם לסרט קולנוע שהוקרן במסגרת התחרות הרשמית של פסטיבל הסרטים הבינלאומי במונטריאול ובפסטיבל חיפה.
גיום די בלה
נולד למשפחת אצולה בחבל אנז'ו (כיום בחבל פיי דה לה לואר) בצרפת. נודע כלוחם אמיץ והיה נערץ בשל גבורתו ובשל התנהגותו האצילה. שימש כפרש במסדר סן מישל ולקח חלק בקרב פאביה (24 בפברואר 1525), שבו נפל בשבי הספרדי יחד עם פרנסואה הראשון מלך צרפת.
החל ב-1537 היה מושל העיר טורינו בצפון איטליה, ואחר כך התמנה למשנה למלך פיימונטה, שם כבש מספר מקומות מבוצרים מידי צבא האימפריה הרומית הקדושה, ונפצע בקרב מספר פעמים. שימש כשגריר המלך פרנסואה הראשון אל האפיפיור קלמנס השביעי, ואחר כך כשגריר צרפת לאנגליה ולגרמניה. ב-1542 יצא מפיימונטה לפריז כדי לייעץ למלך בענייני הממלכה, אולם צפונית מערבית מן העיר ליון נתקף בחולשה ונאלץ לחדול ממסעו. הוא נשאר בעיירה סן סמפוראן ונפטר שם ב-1543.
ב-1569 יצאו לאור "הזיכרונות" של מרטאן די בלה (1495 - 1559) בעשרה ספרים ששלושה מהם (5 - 7) נכתבו על ידי אחיו, גיום די בלה שתיאר את הקרבות שבהם לקח חלק ואת המשא ומתן בין הצדדים הלוחמים בשנים 1536 - 1540. זיכרונות אלה מהווים מקור חשוב להיסטוריונים של המלחמות בין פרנסואה הראשון לבין קרל החמישי, קיסר האימפריה הרומית הקדושה. גיום די בלה הוא שהחל לכתוב יצירה זו, ואחיו מרטאן הרחיבה לתקופה 1513 - 1547.
תקן הזהב
תקן הזהב היא מדיניות מוניטרית שבה יחידת ההילך החוקי התקנית היא כמות מסוימת, קבועה מראש ובלתי ניתנת לשינוי, של זהב ולפיה כל הנפקה של כסף צמודה, בצורה זו או אחרת, להיצע הזהב. מגוון של שיטות מוניטריות סווגו לאורך ההיסטוריה כ'תקן זהב', בהן "תקן הזהב הקלאסי" שיושמה בין השנים 1871 ל-1945 ושיטת ברטון-וודס (The Bretton Woods System) שיושמה בשנים 1945-1972. כיום נזנחה השיטה ובזרם המרכזי של הכלכלה הקולות הקוראים להחזירה מועטים. עם זאת, קיימות אסכולות כלכליות כדוגמת האסכולה האוסטרית וכמה אסכולות מוניטריסטיות הדוגלות בהשבתה והשיטה עדיין נלמדת במסגרות תאורטיות ולצורך השוואתי פדגוגי.
תחת תקן הזהב, המטבע מונפק מהמתכת עצמה, ביחידת משקל סטנדרטית, ידועה, או שהמנפיק מתחייב לספק, בתמורה לשטר הכסף, כמות מסוימת, קבועה מראש, של זהב. משמעות האמירה הזו היא שמאחורי כל שטר כסף המונפק במדינה הדובקת בתקן זהב, קיימת כמות פיזית, מסוימת וקבועה, של זהב הנמצאת בבעלותה של המדינה. 'מטבע תקן זהב' יכול להיות פנימי, כזה הניתן להמרה בזהב על ידי כל אזרח במדינה או חיצוני, בינלאומי, קרי, ניתן להמרה רק על ידי מספר מוגבל של ישויות מוניטריות כדוגמת בנקים מרכזיים של מדינות אחרות. באופן טבעי, למטבעות תקן זהב שונים שער חליפין קבוע ביניהן, שכן כולם צמודים לאותה סחורה שמחירה העולמי קבוע. מטרותיה של שיטת תקן הזהב היא מניעת צמיחה אינפלציונית של היצע הכסף, שמירה על ערך גבוה שכנגדו יכולים מחירים אחרים להימדד ולאפשר סחירות רחבה יותר, כולל סליקה של עסקאות, בעלת רמת אמינות גבוהה יותר ביציבות של כמות הכסף ובטיבו.
לאורך ההיסטוריה נעשה שימוש בתקני זהב מסוגים שונים ומטבעות תקן זהב היוו לעיתים אמצעי יחוס מוניטרי עבור מטבעות שלא היה להם קיבוע ערכי כדוגמת ההצמדה לזהב. כדוגמאות למטבעות תקן זהב היסטוריים ניתן למנות את הדוקאט הוונציאני ואת הלירה שטרלינג הבריטית בסוף המאה ה-19. כאמור, הזהב היה הבסיס להסכם ברטון-וודס, שהתמוטט בשנים 1971–1972.
בזרם המרכזי של המחקר הכלכלי נתפסת שיטת תקן הזהב כבלתי רצויה, וזו נחשבת כאחד הגורמים לפרוץ המשבר הכלכלי העולמי של סוף שנות ה-20 של המאה ה-20 ומאחר שכוחות השוק, קרי ההיצע והביקוש, מהווים אמצעי מוצלח יותר בקביעת שערי הריבית, היצע הכסף והבסיס המוניטרי. עם זאת, תאוריות כלכליות רבות התפתחו מאז תקופת המשבר, עת ההבנה והתנאים המקרוכלכליים היו פחות מפותחים ויציבים. על-אף שהשיטה אינה נמצאת כיום בשימוש, יש בנמצא תומכים להשבתה והיא מהווה אמצעי בסיסי להשוואה בין תאוריות מוניטריות. התומכים בחזרה לשימוש בשיטה טוענים, בין השאר, כי הזהב הוא המדד האוניברסלי היחידי לערך, כי השיטה מונעת אינפלציה על ידי מניעת היצע מזומנים בלתי מוגבל וכי היא מהווה את הבסיס התאורטי היציב ביותר של מערכות מוניטריות.
יתרון הזהב
בשל נדירותו, עמידותו והיכולת הקלה לזיהויו באמצעות צבעו, משקלו ורקיעותו, הזהב הוא סחורה בה בחרו סוחרים לאורך ההיסטוריה כיחידת החישוב הכלכלית הבסיסית ונעשה בו שימוש כאמצעי תשלום וצבירת הון. ההתפתחות ההיסטורית של אמצעי התשלום שונה באופן משמעותי בהתאם לזמן ולמקום אך היסטוריונים רבים סבורים כי ערכו הרב של הזהב, הנובע מיופיו, צפיפותו, עמידותו בפני קורוזיה, אחידותו והאופן הפשוט בו ניתן לחלק אותו הפכו אותו לשימושי כאמצעי לשמירת הון ולחישוב ערכי של אמצעי שמירת הון אחרים. בממלכת בבל, לדוגמה, שימש בּוּשֶל (Bushel) של חיטה כיחידת השוואה כלכלית לסחורות ואילו הזהב, במשקל מסוים, שימש לכימות ערך ההובלה של הסחורה. שיטות מוניטריות קדומות שהתבססו על תבואה כיחידת ערך בסיסית עשו בזהב שימוש לייצוג הערך המאוחסן של הסחורות. הבנקאות החלה להתפתח כאשר פיקדונות זהב בבנקים הועברו מחשבון אחד למשנהו באמצעות שיטה בירוקרטית מסודרת, או הולוו לצרכנים בריבית. בשימוש במסגרת שיטה כלכלית המבוססת על סחורות, תפקידם של שטרות הכסף התפתח בין השאר כאמצעי להפחתת הסיכון הכרוך בהובלת הזהב. ההתפתחות המוקדמת של שטרות הכסף דורבנה על ידי הסכנות שארבו למובילים בניוד זהב למקומות רחוקים וכמו כן על ידי רצונם של השלטונות להסדיר ולווסת את המסחר בתחומי הריבונות שלהם.
על אף האמור לעיל, שימשה דווקא לאורך ההיסטוריה האנושית מתכת הכסף כאמצעי העיקרי ממנו יוצרו מטבעות, ומכאן שמו העברי של הכסף כאמצעי תשלום. הזהב נתפס כאמצעי אחסון ההון האולטימטיבי ונעשה בו שימוש כאמצעי תשלום של ממש רק במקרים בה לניידות הייתה חשיבות עליונה, במיוחד לצורך תשלום לצבאות. עם זאת, עלה הזהב בחשיבותו על הכסף כמתכת הבסיסית במסחר הבינלאומי במהלך כמה תקופות בהיסטוריה האנושית, בהן תור הזהב האסלאמי, שיאן של ממלכות הסחר האיטלקיות ברנסאנס ובצורה הבולטת ביותר במהלך המאה ה-19. הזהב נותר כמתכת חשבונאות הפיקדון המוניטרית עד להתמוטטות של הסכם ברטון-וודס בשנת 1971 והוא משמש עד היום ככלי גידור וריסון כנגד פעולות של בנקים מרכזיים וממשלות וכאמצעי לשימור שיעור הנזילות ולאחסון הון.
השימוש בזהב נשען על האמונה התרבותית שלזהב יש ערך עצמי הטמון בו בתוכו. זאת מאחר שהרעיון של כסף כישות תאורטית המשקפת אמון בתוך מערכת כלכלית, לא היה קיים, ומושגים כמו כמות הכסף, אינפלציה ורעיונות אחרים הופיעו מאוחר יותר. כיום, על אף התפתחות הידע הכלכלי ישנם עדיין הדים לתפיסה התרבותית הזו לפיה ישנם דברים להם ערך "אמיתי".
ההטבעות המוקדמות
המתכת הראשונה בה נעשה שימוש לייצור כסף הייתה מתכת הכסף, לפני למעלה מ-4,000 שנה, אז שימשו מטילי כסף לצורכי מסחר. במטבעות זהב נעשה לראשונה שימוש החל מהמאה השביעית לפנה"ס אך עוד קודם לכן שימשו מטילי זהב וכסף לצורכי אחסון הון וחישובי סחר באכד ובמצרים העתיקה. עד המאה ה-20 נותרה מתכת הכסף כמתכת הנפוצה ביותר לייצור מטבעות ועד היום קיימים מטבעות, כדוגמת מטבע 20 הפסו המקסיקני, המיוצרים מסגסוגת המכילה כסף.
בממלכת פרס נעשתה גביית המס בזהב וכאשר כבש אותה אלכסנדר הגדול אימץ המצביא את המתכת לצורך הטבעת מטבעות ברחבי האימפריה שלו. בתקופה זו התבסס השימוש בזהב כאמצעי תשלום לצבאות ושכירי חרב, נוהג שנשמר לאורך מאות שנים אחר כך. האימפריה הרומית הטביעה שני מטבעות זהב חשובים: האאוראוס (aureus מלשון aurum - 'זהב' בלטינית), שיוצר מסגסוגת של זהב וכסף, והסולידוס (לטינית - 'יציב') פחות הערך. המטבעות הרומאיים הללו היו שימושיים בצורה יוצאת דופן והונפקו מהם מיליוני יחידות במהלך תקופת הרפובליקה והאימפריה.
אחרי התמוטטותה של הקיסרות הרומית המערבית והידלדלות מכרות הזהב באירופה, הנפיקה האימפריה הביזנטית במקום הסולידיי הרומיים את הבזאנט, הזהה במשקלו ובהרכבו למטבע הרומי. אלא שהחל משנת 1030 החל השלטון הביזנטי לדלל את כמות הזהב במטבעות עד שזו הגיעה, בתחילת המאה ה-11, ל-15% בלבד ממשקל הסגסוגת. זאת, לעומת 95% עד 98% זהב במטבעות הרומיים המקוריים.
הדינר ואִתו מטבע הדירהאם, העשוי כסף, נטבעו לראשונה על ידי הפרסים והח'ליפה אימצה אותם והפיצה את השימוש בהם בעולם המוסלמי. הח'ליף עבד אל-מלכ ביצע בין השנים 685 ו-705 רפורמה מוניטרית שכללה, בהתאם לרוח הדת החדשה, מחיקת דמויות שהופיעו על המטבעות והחלפתם בפסוקים המשבחים את אללה וקביעת שער קבוע להמרת כסף בזהב. עד סוף המאה ה-13 ובמקביל לעליית האסלאם עלתה חשיבותו של הדינר והוא הפך למטבע הסחר הדומיננטי של מערב אפריקה, חצי האי ערב וצפון הודו. הסולידוס בגלגוליו השונים השתמר אם כן בצורתו ובמשקלו כמטבע העיקרי של העולם הקדום למעלה מ-1,300 שנה תחת שלטונן של שלוש אימפריות חובקות עולם.
בשנת 1284 הטביעה הרפובליקה של ונציה את מטבע הזהב הראשון שלה, הדוקאט, העתיד להפוך לסטנדרט ההטבעה האירופי במהלך 600 השנים הבאות. מטבעות אחרים הופיעו באותה תקופה באירופה כדי לפשט את המסחר הפורח. הפלורין, הנובל, הגרושן, הזלוטי והגינאה, שחלק משמותיהם נשתמר בשמות המטבעות המודרניים, הונפקו על ידי מדינות אירופיות אחרות ונסחרו לצד הדוקאט, ששמר על הדומיננטיות שלו בשל השליטה הוונציאנית במסחר עם העולם הערבי.
בשעה שהזהב הלך ונעשה נדיר יותר ויותר מצאה ספרד מאגרים חדשים ובלתי נדלים של המתכת באמריקה עם כיבושיה על אדמותיהם של ממלכות האצטקים והאינקה. יחידת הזהב הספרדית הבסיסית כונתה אסקודו (escudo) והמטבע המתאים, "דובלון" (doblón), הונפק בערך של שמונה אסקודו. הדובלון היה עשוי 22 קרט (92% זהב), משקלו היה 27.468 גרם ושוויו היה פי 16 ממשקלו בכסף. הזהב היה כל-כך זמין באזור באותה תקופה, עד שהוא הפך באיים הקאריביים בשנת 1704 להילך החוקי היחיד. כמו המטבע הוונציאני באירופה, הפכו המטבעות הספרדים לסטנדרט הנפקת מטבעות בעולם החדש. הדולר האמריקאי התבסס על מטבע הכסף הספרדי ריאל ובשוק המטבע בפילדלפיה נעשה שימוש במטבעות ספרדיים לצורכי מסחר.
היסטוריה מודרנית של תקן הזהב
אימוץ שיטת תקן הזהב המשיך להתקדם בהדרגה והיסטוריונים של הכלכלה חלוקים ביניהם בנוגע לשאלה מתי "באמת" התחיל תקן הזהב. במאמר שכתב אייזק ניוטון בשנת 1717 בנושא מטבעות הוא כלל יחס המרה בין זהב לכסף, ממנו היה עשוי מטבע הפני שהיווה באותה תקופה את יחידת החישוב המוניטרית הבסיסית. היסטוריונים מסוימים מתייחסים לאירוע זה כראשיתו של תקן הזהב בבריטניה. עם זאת, הדעה הרווחת יותר היא שעל-מנת שיתקיים תקן זהב של ממש, חייב להיות מקור יחיד לשטרות ולהילך החוקי שיגובה ביכולת מעשית להמירם לזהב. מאחר שתנאי זה לא היה קיים באנגליה במאה ה-18 רוב החוקרים תמימי דעים שתקן זהב לא היה בנמצא שם באותם ימים.
משבר הכסף והשטרות של 1750 - 1870
כדי להבין את האירועים שהובילו לאימוץ תקן זהב בינלאומי בסוף המאה ה-19, יש לעקוב אחר ההתפתחות המוניטרית העולמית שאירעה בסוף המאה ה-18 ובתחילת המאה ה-19. בסוף המאה ה-18 הובילו מלחמות וסחר של העולם המערבי עם סין להידלדלות מלאי מכרות הכסף בארצות הברית ובאירופה. הסיבה לכך הייתה שהעולם המערבי רכש מסין סחורות רבות ואילו סין, מצידה, לא גילתה עניין רב בסחורות המערביות והעדיפה לקבל כסף בתמורה לייצוא שלה. מטבעות הכסף הוטבעו בעולם המערבי בקצב הולך ופוחת ואת מקומם תפסו שטרות ומניות, עשויים נייר, בשל המחסור במתכת הכסף.
ב-1790 החמיר המחסור בכסף באנגליה עד כדי כך שהיא חדלה להנפיק מטבעות כסף גדולים ואף השתמשה מחדש במטבעות זרים, וקבעה להם ערכים חדשים. עם סופן של מלחמות נפוליאון החלה אנגליה בהטבעה מחודשת של מטבעות, מכסף, מזהב, וב-1821 גם מנחושת. ההטבעה מחדש של מטבעות כסף, לאחר שנים של מחסור, הציפה את השווקים במטבעות. בין 1816 ל-1820 הנפיקה אנגליה קרוב ל-40 מיליון שילינג, 1.3 מיליון כתרים ו-17 מיליון חצאי כתרים. במהלך שנות ה-20 של המאה ה-19 הנפיקו בנקים מקומיים שטרות כסף קטנים, עד שהוגבלו על ידי חקיקה משנת 1826. במקביל, אושר לבנק המרכזי של אנגליה לפתוח סניפים אזוריים וב-1833 הפכו שטרותיו להילך חוקי ובנקים אחרים עודדו לחדול מהנפקת שטרות משל עצמם. כתב הזכויות של הבנקים משנת 1844 קבע סופית כי השטרות של בנק אנגליה, שעשה שימוש בתקן זהב בהנפקותיו, הם התקן המוניטרי החוקי היחיד. 1844, אם כן, היא השנה שבה, על פי החוקרים המחמירים, נקבע לראשונה תקן זהב אמיתי.
כתוצאה מהמהלך, אולצו במאה ה-19 קולוניות בריטיות רבות לעבור להנפקה של אסימונים או "מטבעות דמה", קרי מטבעות לא תקניים שאינם מגובים בזהב. חברות פרטיות רבות הנפיקו באותה תקופה אסימונים, המפורסמים שבהם הם אלו של חברת .Strachan & Co, שהפכו למטבע העיקרי בדרום אפריקה לאחר שהונפקו לראשונה בשנת 1874.
בארצות הברית אומץ בשנת 1785 תקן כסף המבוסס על מטבע הדולר הספרדי. תקן הכסף האמריקאי אושרר חוקית ב-1792 כאשר הוחלט שעל הבנק המרכזי להחזיק רזרבות כסף בהתאם ליחס המרה קבוע ולכמות הדולרים שהוא מנפיק. למעשה, השיטה היוותה נגזרת של תקן הכסף ולא תקן כסף של ממש מאחר שהבנק אולץ להחזיק רזרבות כסף רק עבור חלק מהמחזור ולא עבור כולו. החלטה זו החלה שורה של ניסיונות ליצור תקן דו-מתכתי משולב של זהב וכסף ביחד עבור הדולר האמריקאי. עד 1920 היוו בארצות הברית מטבעות זהב וכסף הילך חוקי, ביניהן הריאל הספרדי שהונפק באמריקה. מלחמת העצמאות של ארצות הברית הכניסה את הממשלה לגירעונות גדולים שגרמו להיעלמותם מהמחזור של מטבעות הכסף. ב-1806 החליט הנשיא תומאס ג'פרסון על הקפאת הטבעת מטבעות הכסף.
במסגרת חוק עצמאות האוצר האמריקאי משנת 1848, אשר הפריד בין חשבונות הממשלה למערכת הבנקאות, נקבע כי על משרד האוצר של ארצות הברית לבצע עסקאות באמצעות כסף וזהב בלבד. אלא ששער החליפין הקבוע בין הזהב לכסף העריך ביתר את מתכת הכסף אל מול הזהב, שהלך ואזל והפך למבוקש ביותר. המחסור הוביל בשנת 1849 לבהלה לזהב בארצות הברית בכלל ובמדינת קליפורניה בפרט. בשנת 1853 הפחית הממשל האמריקאי את משקלו של הכסף בהטבעה במטרה להותיר את המטבעות במחזור, ובשנת 1857 בוטל מעמד ההילך החוקי של מטבעות זרים.
בשנה זו פרץ המשבר הסופי של תקופת הבנקאות החופשית הבינלאומית, על רקע עיכוב בתשלומי כסף מצד בנקים אמריקאים, שפגעה במערכת הבנקאות המרכזית העולמית הצעירה. המשבר, שהיה אחד הגורמים לפרוץ מלחמת האזרחים האמריקנית, הוביל בשנת 1861 את הממשל האמריקאי להשהיה מוחלטת של תשלומים בזהב ובכסף, וסתם למעשה את הגולל על הניסיון לייצר תקן כסף למטבע הדולר. ניסיונות נוספים להעמיד תקן דו-מתכתי מאחורי מטבעות נעשו במהלך העשור השביעי של המאה ה-19, אך גילוים של מרבצי כסף רבים בתקופה זו הורידו את ערך המתכת, והפכו אותה לבלתי מתאימה לשמש כמטבע.
הקשר בין הבנקאות המרכזית לייסוד המטבע הייתה הגורם העיקרי לאי-היציבות המוניטרית שאפיינה את התקופה. המהלכים שהשיבו בסופו של דבר את היציבות הכלכלית היו מיסוד הבנק המרכזי, הגבלת ההנפקה של איגרות חוב וריכוז הנפקתן על ידי הממשל. אלא שניסיונות להתחמק מהעקרונות המנחים הללו הובילו מדי פעם ליצירת משברים תקופתיים קטנים, והצורך במציאת יסוד מוניטרי יציב הוביל לקבלה מהירה של תקן הזהב ברחבי העולם.
תקן הזהב הבינלאומי
בעקבות מלחמת צרפת–פרוסיה אוחדה גרמניה למדינה אחת, זכתה לעצמאות וקבעה את הרייכסמארק, המטבע הרשמי שלה, כמטבע תקן זהב נוקשה. גרמניה עשתה שימוש בזהב שנכרה בדרום אפריקה כדי להרחיב את היצע הכסף שלה ובמהרה אימצו מדינות רבות, שנוכחו שהזהב הוא יחידת ערך בינלאומית, יציבה ונוחה להובלה, את התקן.
התפשטותו המהירה של תקן הזהב ברחבי העולם:
לאורך שנות ה-70 של המאה ה-19 עלתה שוב ושוב הדרישה לחזרה לתקן כסף מצד כלכלות דפלציוניות וכלכלות במיתון, אך ניסיונות אלו נכשלו והתקבעות תקן הזהב נמשכה. החל משנת 1879 אושרו לשימוש באיחוד המוניטרי הלטיני רק מטבעות תקן זהב, על אף שהכסף היה עדיין אמצעי תשלום סחיר ומקובל.
מטבעות חלופיים
תוצאה בלתי צפויה ולא רצויה של תקן הזהב הייתה ירידה חדה בביקוש המצרפי ושורה של מיתונים כלכליים בארצות הברית ובבריטניה. בעשורים האחרונים של המאה ה-19 כבר החלה לחלחל ההבנה שהנזקים שהשיטה גורמת עולים על התועלת ועמה ניסיונות להתקין שיטות חלופיות לייצוב אמצעי התשלום. בשנת 1881 הופיעו בבריטניה המחאות הכסף הראשונות, שהפכו בימי מלחמת העולם הראשונה להילך חוקי תקני. בארצות הברית קמה "ברית החוואים" (מפלגת השטרות) (The Greenback party), אשר בין השנים 1874 ל-1884, תמכה בשימוש בשטרות כסף שאינם מגובים בזהב (כסף פיאט).
השפעות על המיסוי
מדינות בשלבי תיעוש עודדו התמחויות תעשייתיות מקצועיות וחיפשו דרכים להגביר את תפוקת המגזר החקלאי כדי לתמוך בשיעורי האוכלוסייה הגדלים שלהן. הצורך בתוצרת חקלאית זולה יצר לחצים על הממשלות להפחית את מכסי המגן על החקלאות. התוצאה הייתה מעבר למערכת המיסוי המוכרת והנהוגה היום המבוססת על מס הכנסה ומס מכירות ופחות על מכסי מגן וסובסידיות. גורם נוסף היה ירידה במשכורות שהכביד על הציבור וכונה מאוחר יותר בשם "ייסורי התיעוש". חלקו של תקן הזהב בתהליכים אלו נותר עד היום שנוי במחלוקת.
השפעות על קהילות חקלאיות
החלו להופיע בדרום-מערב ארצות הברית קולות המתנגדים לשיטה. חקלאים רבים ראו בנדירות הזהב כגורם מכביד על התעשיות החקלאיות, המחייב אותן ללוות כספים ממערכת הבנקאות המרכזית. באותה תקופה קמה במדינת טקסס המפלגה הפופוליסטית ("מפלגת העם") שחרתה על דגלה לעבור לשימוש במה שכונה על-ידה "כסף קל" (Easy Money), הילך חוקי שאינו מגובה בזהב ולכן נוח וזמין יותר לסירקולציה בין בנקים אזוריים קטנים שיוכלו להעניק הלוואות באזורי הספר. ההתנגדות בתקופה זו לתקן הזהב הגיע לשיאה בארצות הברית במהלך המרוץ של המועמד הדמוקרטי לנשיאות ויליאם ג'נינגס ברייאן מנברסקה. בריאן טען כי השיטה מכבידה על החקלאים במערב ואף השווה במהלך נאום מפורסם משנת 1896 בין שיטת תקן הזהב לכתר הקוצים אותו ענד ישו במעמד צליבתו. בריאן הפסיד בשלוש מערכות בחירות רצופות, על אף תמיכה רחבה לה זכה במדינות החקלאיות הדרומיות של ארצות הברית על רקע קריאתו לשינוי השיטה המוניטרית. היסטוריונים ומבקרים ספרותיים ראו ב"דרך האבנים הצהובות" שלאורכה צועדת דורותי, גיבורת הרומן בן התקופה של ל. פרנק באום "הקוסם מארץ עוץ", משל לפוליטיזציה סביב נושא שיטת תקן הזהב.
נטישת תקן הזהב
עקרון תקן הזהב, שהיה מרכזו של הסכם ברטון-וודס, בוטל למעשה בשנת 1773. בשנת 1971 בוצע פיחות של הדולר מ-35 $ לאונקית זהב ל-38$ לאונקיה. באוקטובר 1973 בעקבות מלחמת יום הכיפורים, בוטל בסיס הזהב של הדולר. מקור: א. ערך זה בשפה האנגלית. ב. זיכרוני האישי.
.
פרץ רוח
פרץ רוח הוא כינוי לרוחות עזות הנושבות מתחת לענן קומולונימבוס מפותח מאוד. פרץ הרוח נוצר בעקבות זרמים של אוויר היורדים אל הקרקע מהענן. קוטר התופעה עשוי להגיע אף לכמה מאות מטרים או לקילומטרים בודדים, זאת בהתאם לגודל הענן. מהירות הרוח יכולה להגיע ליותר מ-120 קמ"ש.
כאשר אזור התרחשות התופעה הוא עד 4 קילומטרים התופעה מכונת "מיקרוברסט" וכאשר אזור התרחשות התופעה גדול מ-4 ק"מ היא מכונה "מקרוברסט".